**MLL:n Pudasjärven yhdistyksen toimintakertomus vuodelta 2013**

**Hallinto ja henkilöstö**

Yhdistyksen kevätkokous pidettiin 17.4.13 Puikkarin neuvotteluhuoneessa ja syyskokous 19.11.13 Jukolan pirtissä. Muuten hallitus on kokoontunut 6 kertaa hallituksen jäsenten luona.

**Vastuuhenkilöt**

Yhdistyksen hallitukseen kuuluu 10 henkilöä ja osalla hallituksen jäsenistä on oma vastuutehtävänsä.

Postin vastaanotto ja viestintä Hely Forsberg-Moilanen

Lastenhoitotoiminta Jonna Puhakka

Jäsenvastaava Teija Niemelä, 19.11.13 lähtien Sirpa Nurmela

Tukioppilasvastaava Maria Perander

Keräysvastaava Sari Pähtilä

Tuotevastaava Jonna Puhakka

Nettivastaava Soile Graber

**Jäsentoiminta**

V. 2013 yhdistyksellä oli jäseniä 162 (aikuisia 71, lapsia 89, kunniajäseniä 2). Järjestämissämme tapahtumissa on jaettu tietoa yhdistyksen toiminnasta ja jäsenyydestä. Lisäksi yhdistys on ollut aika näkyvästi esillä paikallislehdissä, josta toiminnasta on voinut lukea. Pudasjärven Kirjakauppaan ja Aarrearkkuun jäsenet ovat saaneet alennusta. Yhdistyksen nettisivut toimivat ja saavuttavat jäseniä hyvin.

**Vapaaehtoistoiminta**

Tukioppilastoiminta toimii yläkoulussa ja lukiossa. Tukioppilaat järjestävät aika ajoittain teemapäiviä kouluissansa. Tukioppilailta saimme apua tarvittaessa tapahtumissamme mm. Lasten venetsialaisissa.

Lastenhoitotoiminta jatkui yhdistyksessä. Hoitajia oli kuluvana vuotena 1 - 3.

Lastenhoitotoiminnan välitys muuttui v.2009 Pohjois-Pohjanmaan piirille ja Pudasjärven kaupunki on maksanut piirille kunta-avustuksen lastenhoidon järjestämiseksi Pudasjärvellä. Lastenhoitajat ovat olleet apuna yhdistyksen tapahtumissa.

**Avustukset ja lahjoitukset**

Yhdistyksen tapana on ollut avustaa erityistilanteissa olleita lapsiperheitä tarpeen mukaan. Vuonna 2013 ei ilmennyt avustustarvetta. Yhdistys osallistui 6. kerran yhdessä LähiTapiolan kanssa Joulupuu-keräykseen, jossa toimitettiin joulupaketteja apua tarvitsevien perheiden lapsille. Lahjan saajia oli 120. Määrä on lisääntynyt vuosittain. Yhdistys osallistui myös Hyvä joulumieli –kampanjaan, jossa yhdistyksen nimissä jaettiin 20 ostolahjakorttia paikallisille vähävaraisille lapsiperheille.

Neuvolan perhevalmennukseen on toimitettu kahvit ja keksit entiseen tapaan.

Keväällä 2013 muistettiin koulunsa päättäviä tukioppilastoiminnan puheenjohtajia rahastipendeillä.

Elokuussa -13 yhdistys sai lahjoituksen Martti Haapalalta hänen ohjatessaan 60-vuotismuistamisensa MLL:n Pudasjärven yhdistykselle.

**Varainhankinta**

Yhdistys hankki varoja pullopanttikuittikeräyksellä, jonka uusi kaksivuotinen lupa-aika alkoi tammi/helmikuussa -13, jäsenmaksuilla, tuotemyynnillä, Kevät ilo –keräyksellä, kirpputorien pöytävuokrilla ja muilla järjestetyillä tapahtumapäivillä.

**Tapahtumat ja toiminnat**

Yhdistys järjesti v.2013 lasten venetsialaiset, 2 kirpputoria, lasten Liikuntamaa –tapahtuman syksyn kirppiksen yhteydessä. Lisäksi keväällä oli kymmenen kertaa muskari 1 – 3 –vuotiaille lapsille.